खौरांगिरि मेलाव दुलाराय बर’ फरायसा आफादनि आफादगिरि दिपेन बर’आ बुंबावयोदि बिटिआर गोरोबथानि दफाफोरखौ गासैखौबो मावफुंनांगौनि थाखाय इउपिपिएल राजखान्थि दोलोखौ दुलाराय बर’ फरायसा आफादआ थोंजोङै मदद खालामदों आरो रायजो-राजाफोरनि गेजेराव मोनसे राजखान्थियारी सोलायनाय लाबोनांगौनि थाखाय रायजो-राजाफोरखौ इउपिपिएल दोलोखौ मदद खालामनो हांख्रायदों। राजखान्थि हान्जानि दैदेनगिरिफोरा दुलाराय बर’ फरायसा आफादखौ थारगेत खालामनो नाङा मानोना दुलाराय बर’ फरायसा आफादआ मोनसे बर’ माहारिनि माहारियारि आफाद। जेब्ला बर’ हारिया हारिनि अलखद समाव बुगिनाङो अब्ला बे समाव दुलाराय बर’ फरायसा आफादआ थोंजोंयै राजखान्थियाव गोदोनिफ्रायनो मदद होबोदों। बे खेबाव बिटिआर गोरोबथानि दफाफोरखौ मावफुंनांगौनि थाखाय इउपिपिएलखौ मदद खालामनाय जादों।